L'interès per fomentar la vida associativa dels col·lectius d'ensenyants i afavorir la tasca de renovació pedagògica i les iniciatives que duen a terme fa que el Departament d'Educació vulgui donar suport a diverses activitats pedagògiques i culturals realitzades per ensenyants agrupats en moviments arreu de les comarques de Catalunya, i oferir ajut econòmic a les seves despeses de funcionament, informació i difusió.
El Departament d'Educació vol promoure la realització d'aquestes actuacions mitjançant l'atorgament dels ajuts que permetin les disponibilitats pressupostàries.
Per això, de conformitat amb la Llei 38/2003, de 17 de novembre, general de subvencions, i el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a proposta de la Direcció General d'Ordenació i Innovació Educativa,
S'aproven les bases reguladores que consten a l'annex d'aquesta Ordre, per a l'atorgament de subvencions als moviments de renovació pedagògica i a les associacions d'ensenyants d'àmbit territorial reduït per a despeses de funcionament, informació i difusió de les seves activitats.
S'obre la convocatòria pública, per a la concessió de les subvencions corresponents a les actuacions realitzades durant el curs 2005-2006, que es regeix per les bases que es publiquen a l'annex d'aquesta Ordre.
Les sol·licituds es presentaran d'acord amb el model que es pot trobar a l'adreça electrònica: http://gencat.net/educacio, en el termini d'un mes comptat a partir de l'endemà de la data de publicació d'aquesta Ordre al DOGC.
L'import total màxim destinat a aquesta convocatòria és de 24.500,00 euros, i es farà efectiu a càrrec de la partida pressupostària EN02 D/482000100/4260, del pressupost de la Generalitat de Catalunya per a l'any 2006.
Les entitats beneficiàries hauran d'acreditar davant la Direcció General d'Ordenació i Innovació Educativa, no més tard del 30 de setembre de 2006, que s'han realitzat les actuacions, que s'han complert els requisits que determina la resolució de concessió i que l'import de la subvenció s'ha destinat a les actuacions per a les quals s'ha concedit.
Bases reguladores.1 Objecte i finalitat
L'objecte de la subvenció és fomentar la vida associativa dels col·lectius d'ensenyants i afavorir la tasca de renovació pedagògica i les iniciatives que duen a terme, quant a la realització de diverses activitats pedagògiques i culturals.
Per poder dur a terme aquestes activitats, se subvencionaran les despeses de funcionament, informació i difusió d'aquests col·lectius..2 Beneficiaris/àries
2.1 Poden participar en aquesta convocatòria els moviments de renovació pedagògica i les associacions d'ensenyants d'àmbit reduït (comarques, poblacions, etc.), que estiguin legalment constituïdes.
2.2 Els/les beneficiaris/àries hauran de complir els requisits següents:
b) No trobar-se en cap de les circumstàncies previstes a l'article 13.2 de la Llei 38/2003, de 17 de novembre, general de subvencions, que impossibiliten per ser beneficiari/ària de la subvenció.
c) Complir els requisits establerts als articles 32 i 36 de la Llei 1/1998, de 7 de gener, de política lingüística..3 Sol·licituds
Les sol·licituds s'adreçaran al director general d'Ordenació i Innovació Educativa i es presentaran al Departament d'Educació (Via Augusta, 202-226, 08021 Barcelona), ja sigui directament o bé per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Les sol·licituds es podran presentar també a les oficines de correus en sobre obert per tal que la sol·licitud sigui datada i segellada pel funcionari de correus abans de ser certificada..4 Dades de la sol·licitud i documentació que cal aportar
Nom de l'entitat, NIF, adreça, telèfon, fax, correu electrònic i municipi.
Nombre d'ensenyants que integren l'associació.
Signatura de la persona que té la representació de l'entitat, amb indicació del seu càrrec.
4.2 Documentació que cal aportar.
a) Fotocòpia compulsada dels Estatuts de l'entitat.
Aquelles entitats que van presentar els Estatuts o aquest document acreditatiu en convocatòries anteriors, no cal que els tornin a presentar, llevat del cas que s'hagi produït alguna modificació.
b) Declaració en la qual es faci constar que no s'ha percebut cap més subvenció destinada a les activitats per a les quals se sol·licita l'ajut.
c) Pressupost detallat d'ingressos i despeses de l'entitat de l'exercici pressupostari actual.
d) Pressupost de les despeses de funcionament, informació i difusió per a les quals se sol·licita l'ajut.
e) Declaració responsable conforme l'entitat no es troba en cap de les circumstàncies previstes en l'article 13 de la Llei 38/2003, de 17 de novembre, general de subvencions.
f) Certificats acreditatius d'estar al corrent d'obligacions tributàries i de la Seguretat Social en els termes previstos a l'article 14 de la Llei 38/2003, de 17 de novembre, general de subvencions.
g) Declaració responsable conforme es compleixen els requisits establerts als articles 32 i 36 de la Llei 1/1998, de 7 de gener, de política lingüística.
4.3 Si la sol·licitud no compleix els requisits que s'estableixen als apartats anteriors es requerirà l'interessat perquè en el termini de 10 dies hàbils, improrrogables, esmeni el defecte o aporti els documents preceptius, amb l'observació que si no ho fa així es considerarà que desisteix de la seva petició i s'arxivarà la sol·licitud sense cap més tràmit..5 Import i quantia dels ajuts
L'import de la subvenció s'establirà d'acord amb les sol·licituds rebudes i el pressupost disponible, atenent a criteris de valoració establerts a la base 6..6 Criteris de valoració de les sol·licituds
Per valorar les sol·licituds es tindran en compte els punts següents:
a) L'àmbit d'actuació de l'entitat.
b) El nombre d'ensenyants que integren l'associació.
c) La proposta presentada..7 Resolució de la convocatòria
Es delega en el director general d'Ordenació i Innovació Educativa la competència per resoldre la convocatòria i autoritzar la despesa corresponent, a proposta de la comissió avaluadora, integrada per:
El subdirector general de Formació Permanent i Recursos Pedagògics, que en serà el president.
La cap del Servei de Programació i Avaluació o persona en qui delegui.
El cap del Servei de Gestió Econòmica Administrativa o persona en qui delegui.
Dos tècnics/tècniques de la Direcció General d'Ordenació i Innovació Educativa, un d'ells/d'elles actuarà com a secretari/ària.
En qualsevol cas, les sol·licituds presentades s'entendran desestimades si no hi recau resolució expressa en el termini de sis mesos des de la finalització del termini de presentació de les sol·licituds.
Els membres d'aquesta comissió estaran afectats per les causes d'abstenció i recusació previstes als articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú..8 Notificació i publicació de les subvencions
La resolució de concessió de les subvencions es notificarà als interessats amb indicació de si exhaureix o no la via administrativa, dels possibles recursos, dels òrgans davant els quals es poden interposar i dels terminis per interposar-los.
A més a més, la resolució de concessió es farà pública al tauler d'anuncis de la seu central del Departament d'Educació i als taulers del serveis territorials corresponents.
Així mateix, les subvencions concedides per un import igual o superior a 3.000,00 euros es publicaran en el DOGC..9 Forma de pagament i justificació de les subvencions
9.1 El pagament de les subvencions es realitzarà en dos períodes: el 50% de l'import es tramitarà un cop resolta la convocatòria i el 50% restant es tramitarà un cop s'hagi justificat l'ajut d'acord amb el que estableixen les bases.
9.2 Per justificar les subvencions, les entitats beneficiàries de les subvencions han de presentar la documentació justificativa de les despeses efectuades, d'acord amb el punt 9.5 de les bases.
9.3 La justificació cal presentar-la dins el termini previst a la convocatòria.
Si per motius excepcionals no es pot fer dins d'aquest termini se'n podrà sol·licitar una ampliació.
Aquesta sol·licitud s'haurà de fer per escrit i presentar-la abans que finalitzi el termini previst.
9.4 Es considera despesa subvencionable la despesa realitzada i pagada abans de la finalització del període de justificació establert.
9.5 La justificació haurà de contenir:
a) Escrit de tramesa en el qual s'indiqui la documentació que s'adjunta.
b) Informe del president de l'entitat conforme la subvenció atorgada s'ha destinat a l'objecte per al qual s'ha concedit.
c) Relació detallada i numerada de les despeses d'acord amb el pressupost presentat en la sol·licitud i per l'import total consignat en aquest pressupost.
Les dades que han de constar a la relació són: la data i el número de la factura o comprovant de despesa, el NIF i el nom de l'empresa, el concepte, l'import de la despesa i la data del seu pagament.
d) Documents originals justificatius de les despeses i del seu pagament fins a cobrir l'import concedit.
Cada document haurà de portar una numeració que es correspongui amb la de la relació anterior.
Només s'acceptaran com a documents justificatius de les despeses els originals de les factures i dels rebuts corresponents amb els requisits legals que estableix la normativa vigent, lliurades a l'entitat beneficiària de la subvenció, acreditatives que s'ha efectuat la despesa, sens perjudici del retorn posterior dels originals que s'aportin, si així se sol·licita.
En el cas de que no n'hi hagi hagut, cal declarar-ho explícitament.
f) Fotocòpia de cadascun dels documents justificatius indicats al punt anterior.
g) En el cas que les activitats subvencionades hagin generat documentació, cal aportar-ne còpia, per tal de comprovar que s'ha fet pública la col·laboració del Departament d'Educació.
h) Memòria explicativa de les activitats dutes a terme, que han generat les despeses de funcionament, informació i difusió objecte de subvenció.
Igualment, es podrà reduir la subvenció concedida per l'obtenció concurrent d'altres ajuts, tenint en compte que l'import de les subvencions concedides en cap cas no pot ser d'una quantia que, aïlladament o en concurrència amb subvencions d'altres entitats públiques o privades, ajudes, ingressos o recursos superi el cost de l'activitat a desenvolupar pel/per la beneficiari/ària.
9.6 La Direcció General d'Ordenació i Innovació Educativa podrà demanar tots els documents justificatius que calgui per comprovar l'aplicació de la subvenció..10 Obligacions dels/de les beneficiaris/àries
a) Dur a terme l'activitat que fonamenti la concessió de la subvenció.
b) Sotmetre's a les actuacions de comprovacions que corresponguin al Departament d'Educació, i a les de control de l'activitat econòmica i financera que corresponguin a la Intervenció General de la Generalitat, a la Sindicatura de Comptes o a altres òrgans competents, tant nacionals com comunitaris, amb l'aportació de tota la informació que li sigui requerida en l'exercici de les actuacions anteriors.
c) Comunicar al Departament d'Educació l'obtenció d'altres subvencions, ajuts, ingressos o recursos, per a la mateixa finalitat, procedents de qualsevol de les administracions o entitats públiques o privades, nacionals o internacionals, i les alteracions de les condicions per les quals es va atorgar la subvenció.
Aquesta comunicació s'ha de fer tan aviat com es conegui, i en tot cas, abans de la justificació de l'aplicació.
d) Proposar al Departament d'Educació qualsevol canvi que, dins la mateixa finalitat, es pugui produir en la destinació de la subvenció.
e) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, així com els estats comptables dels quals es desprenguin les actuacions objecte de la subvenció, amb la finalitat de garantir l'adequat exercici de les facultats de comprovació i control.
g) Fer pública la col·laboració del Departament d'Educació en la documentació que generin les activitats subvencionades.
h) Reintegrar els fons percebuts en els supòsits previstos en l'article 37 de la Llei 38/2003, de 17 de novembre, general de subvencions..11 Causes i procediment de revocació
Són causes de revocació que poden donar lloc a la revocació total o parcial de la subvenció i, si s'escau, al reintegrament de les quantitats percebudes indegudament, amb l'interès de demora corresponent, les que preveuen l' article 37 de la Llei 38/2003, de 17 de novembre, general de subvencions i l'article 99 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.